《秋晚杂兴》
宋代·方一夔

白藕花残暑气收，凭高更欲上层楼。蒹葭淅沥水天晚，禾黍高低风雨秋。

鸡瓮豕零更佐使，狗屠狐叫或王侯。世间万事祇如许，莫把閒愁枉白头。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。